**Guideline for brug af udstyr: Beskyttende, kamuflerende og sansebeskyttende udstyr**

*Hvis man ønsker at bruge forskellige former for ekstra udstyr, bør det foregå med omtanke og i henhold til nedenstående guidelines anbefalinger.*

**Hvad er beskyttede, kamuflerende og sansebeskyttende udstyr?**

Beskyttede, kamuflerende og sansebeskyttende udstyr er det udstyr, der på forskellig vis anvendes for at beskytte og hjælpe hesten enten som en generel beskyttelse eller i situationer med veldefinerede problemstillinger.

Beskyttende, kamuflerende og sansebeskyttende udstyr er forskellige former for udstyr, der kan anvendes under ridning og træning, og hvor formålet alene bør være at fremme hestens trivsel og velbefindende samt at undgå, at der opstår skader.

Hesten er et sansende væsen og skal kunne bruge sit fulde sanseapparat; syn, hørelse, lugt, følesans m.v. Hesten kan i langt de fleste tilfælde rides uden sansebeskyttende og kamuflerende udstyr, og dette skal være udgangspunktet for al ridning. Man skal som ansvarlig for hesten være opmærksom på, at denne type udstyr i mere eller mindre grad kan kamuflere hestens sanser og dermed hindre hesten i at bruge dens fulde sanseapparat for at kunne danne sig et reelt virkelighedsbillede i den situation, som hesten befinder sig i.

Varetagelse af hestens velfærd i sport skal være på hestens præmisser i et miljø, som hesten kan

trives i som et følende og sansende væsen. Man må derfor være tålmodig i al omgang med og træning af hesten, og man må indrette miljøet i forhold til hestens natur og væsen, og kun i mindst muligt omfang hæmme hestens opfattelsesevne for at kunne imødekomme menneskets ønsker.

Hesten har altid behov for at kunne orientere sig i forhold til at skabe sig et overblik over de situationer, den befinder sig i som et levende og sansende væsen. For at beskytte hesten og give den så trygge rammer og vilkår som muligt, kan det ved veldefinerede problemstillinger være en fordel at anvende beskyttende, sansebeskyttende og kamuflerende udstyr for at beskytte hesten eller afhjælpe veldefinerede problemstillinger i en kortere eller længere periode.

Der er mange forskellige former for beskyttende, kamuflerende og sansebeskyttede udstyr. Nogle af dem er:

* *Gamacher*
* *Bandager*
* *Klokker*
* *Ørehætte / hut*
* *Bodybandage*
* *Fluemaske*
* *Stressmaske*
* *Blinckers*

**Korrekt brug**

Hesten skal kunne bruge sit fulde sanseapparat; syn, hørelse, lugt, følesans m.v. Kun i veldefinerede tilfælde kan det anbefales af bruge udstyr, der nedsætter muligheden for at hesten kan bruge sit fulde sanseapparat, og det må kun være i mindre grad og særlige situationer. Hesten har altid behov for at kunne orientere sig i forhold til at skabe sig et overblik over de situationer, den befinder sig i som et levende og sansende væsen. Dette skal så vidt muligt ikke begrænses af udstyr.

Hesten skal kunne bevæge kroppen frit under ridning, og det udstyr, der anvendes, skal give fleksibel ramme for bevægelse og understøtte den naturlig bevægelsesfrihed for hesten.

Det skal være muligt for hesten at udtrykke adfærdsmarkører og bruge kroppen naturligt.

Brug af udstyr skal begrænses så vidt, som det er muligt, og brug af udstyr skal altid have et formål – ud over det visuelle.

Udstyr skal altid bruges til at bibeholde/fremme/forstærke rytterens ledelse af hesten på en måde,

hvor hesten kan have tillid og være tryg. Det gælder også i indlæringen af nye kundskaber eller ved

tilvænning til miljøer.

Eksempler på korrekt anvendelse af udstyr kan være:

* Brug af insektmaske/insekt net, der kan beskytte mod lys og insekter, og som kan benyttes på en varm og solrig dag, hvor disse vil kunne mindske det skarpe lysindfald og fjerne distraktionen fra insekter og derved gøre hesten mere tilpas.
* Brug af bodybandage i de perioder, hvor hesten fælder - dette for at undgå slidmærker.
* Brug af bandager og gamacher for at undgå, at hesten får skader.

**Ukorrekt brug**

Der skal være opmærksomhed på at bruge udstyret korrekt. Dette er eksempler på, hvordan udstyr bruges ukorrekt:

* Hindring af bevægelse af en kropsdel, så hesten ikke kan signalere tilpashed/utilpashed via

sit kropssprog. F.eks. brug af ørehætte (hut), hvor ørerne ikke kan bevæge sig frit eller

* handlinger, der påvirker halens fulde og frie bevægelse. Fastholdelse i en kropsposition, hvor hesten ikke kan bruge sit fulde sanseapparat, vil altid defineres som tvang.
* Brug af gamacher og bandager, hvor formålet er andet end at undgå skader.
* Anvendelse af udstyr, der anvendes for at dække over eventuelle skader.
* Anvendelse af udstyr, der alene anvendes for at styrke et visuelt pænt udtryk og ikke har en funktion, som fremmer hestens trivsel i forhold til en veldefineret problemstilling.
* Afdækning af sanseorganer, så hesten kun i en lille grad kan danne sig et reelt virkelighedsbillede. F.eks. masker, briller eller linser, der er designet således, at det i væsentlig grad ændrer hestens synsindtryk. Eller ørehætte og ørepropper af et materiale, som i væsentlig grad hæmmer bevægelsesfriheden.

Se i øvrigt **Guideline Træning af heste og** [**DRF bestemmelser – både generelle og disciplinspecifikke.**](https://rideforbund.dk/ridesport/sportsreglement)